**Tlačová správa
www.kia.sk**

**18. 03. 2020**

Kontaktná osoba:

Mária Spišiaková

Kia Motors Sales Slovensko

e-mail: m.spisiakova@kmss.sk

Tel: 0910 977 334

[Facebook | Kia Motors Sales Slovensko](http://www.facebook.com/pages/Kia-Motors-Sales-Slovensko/232915007239?ref=ts)

**Fungovanie spoločnosti Kia Motors Sales Slovensko a dílerskej siete Kia v súvislosti s Koronavírusom.**

* **Na základe nariadenia Vlády Slovenskej republiky sú od 16. marca 2020 zatiaľ na 14 dní zatvorené všetky predajné miesta Kia**
* **Servisné strediská Kia fungujú v špeciálnom režime**
* **Napriek vyššie uvedeným obmedzeniam Kia poskytuje naďalej najvyššiu kvalitu služieb**
* **Predajcovia ako aj servisní technici Kia sú pripravení zodpovedať naliehavé otázky zákazníkov telefonicky alebo elektronicky**

Mimoriadne opatrenia prijaté Vládou Slovenskej republiky (SR) v reakcii na pandémiu ochorenia COVID-19 ovplyvnili aj fungovanie spoločnosti Kia Motors Sales Slovensko (KMSS) a jej dílerskej siete. V súlade s pokynmi a mimoriadnymi nariadeniami Vlády SR sú od 16. marca 2020 zatiaľ na 14 dní (respektíve do odvolania) zavreté všetky predajne Kia. Predajcovia Kia však pracujú z domu a sú pripravení zodpovedať naliehavé otázky zákazníkov telefonicky alebo elektronicky.

V špeciálnom režime fungujú vybrané autorizované servisy Kia, ktoré zabezpečujú a kontrolujú kľúčové komponenty nevyhnutné pre výkon vozidla a bezpečnosť zákazníkov. Pri návšteve servisu je potrebné postupovať nasledovne:

* Overiť si prevádzkové hodiny servisu a dohodnúť si v servise termín návštevy telefonicky
* Pri návšteve chrániť seba i ostatných ochranným rúškom

Zoznam predajných a servisných prevádzok, spolu s informáciou o otváracích hodinách a kontaktnými osobami nájdete tu: <https://www.kia.com/sk/predaj/akcie-a-ponuky/korona-informacia/>.